ΓΡΑΠΤΗ ΕΡΩΤΗΣΗ E-2255/01

υποβολή: Glyn Ford (PSE) προς την Επιτροπή

(31 Ιουλίου 2001)

Θέμα: Εναρμόνιση

Παρά την σημαντική πρόοδο η οποία έχει επιτευχθεί στον τομέα της εναρμόνισης της οικονομικής πολιτικής εντός της ΕΕ, φαίνεται ότι πολλές μη-οικονομικές πλευρές έχουν παραμεληθεί:

Ως παραδείγματα αυτού παραθέτω τα ακόλουθα:

- τα αγγλικά πιστοποιητικά γέννησης δεν αναγνωρίζονται στις περισσότερες χώρες της ΕΕ και πρέπει να γίνεται επίσημη μετάφραση αυτών, διαδικασία συχνά δαπανηρή

- ομοίως τα πιστοποιητικά γάμου δεν αναγνωρίζονται στο εξωτερικό

- επίσης το αγγλικό ΜΟΤ (ΚΤΕΟ) για αυτοκίνητα δεν αναγνωρίζεται σε πολλά άλλα κράτη μέλη, κατά τον ίδιο τρόπο που το γερμανικό ΚΤΕΟ (ΤV) δεν αναγνωρίζεται στο Ηνωμένο Βασίλειο

Ποια μέτρα λαμβάνει η Επιτροπή για να βελτιώσει την παρούσα κατάσταση και να διευκολύνει τους πολίτες της ΕΕ που ταξιδεύουν στο εξωτερικό ή κατοικούν σε χώρα της ΕΕ πλην του Ηνωμένου Βασιλείου·

Απάντηση του κ. Vitorino εξ ονόματος της Επιτροπής

(23 Νοεμβρίου 2001)

Η δημιουργία ενός χώρου ελευθερίας, ασφάλειας και δικαιοσύνης, αποτελεί ουσιαστικό στοιχείο της κοινοτικής δράσηςπέρ της ελεύθερης κυκλοφορίας των προσώπων. Πρόκειται για νέες αρμοδιότητες τις οποίες η συνθήκη του Άμστερνταμ έχει αναθέσει στην Κοινότητα, και οι οποίες συμπεριλαμβάνουν θέσπιση μέτρων που αφορούν τη δικαστική και διοικητική συνεργασία.

Σύμφωνα με τις προτεραιότητες που έχουν τεθεί από το Ευρωπαϊκού Συμβούλιο του Ταμπέρε τον Οκτώβριο 1999, η ανάπτυξη της κοινοτικής πολιτικής που αφορά την δικαστική συνεργασία, βασίζεται κυρίως στην αμοιβαία αναγνώριση των αποφάσεων. Παρόλο που πρόκειται για νέο τομέα πολιτικής, ένας ορισμένος αριθμός σημαντικών μέσων έχουν ήδη θεσπιστεί και αναμένεται ότι θα οφελήσουν πραγματικά τη ζωή των πολιτών της Ένωσης.

Παραδείγματος χάριν, όσον αφορά την προσωπική κατάσταση ή τη νομική ικανότητα των φυσικών προσώπων, στις οποίες αναφέρονται τα δύο πρώτα παραδείγματα που παραθέτει το Αξιότιμο Μέλος του Κοινοβουλίου, ο κανονισμός (ΕΚ) 1347/2000(1) προβλέπει την αναγνώριση των αποφάσεων διαζυγίων, καθώς επίσης και των αποφάσεων γονικής ευθύνης που λαμβάνονται με την ίδια ευκαιρία όσον αφορά τα κοινά τέκνα και των δύο συζύγων. Ένα επιπλέον βήμα προς αυτή την κατεύθυνση ήταν ηποβολή, στις 6 Σεπτεμβρίου 2001, πρότασης της Επιτροπής για την αναγνώριση όλων των αποφάσεων επί θεμάτων γονικής ευθύνης(2). Όπως αναφέρει το Αξιότιμο Μέλος του Κοινοβουλίου, δενπάρχουν κοινοτικοί κανόνες για την αναγνώριση των πιστοποιητικών γέννησης και γάμου, και δεν προβλέπεται επί του παρόντος καμια συγκεκριμένη ενέργεια επ' αυτών των θεμάτων.

Εκτός από την αμοιβαία αναγνώριση των αποφάσεων, επί του παρόντος εκπονούνται ένας ορισμένος αριθμός συμπληρωματικών μέτρων που αποσκοπούν στη βελτίωση της πρόσβασης στη δικαιοσύνη σε όλη την Κοινότητα. Παραδείγματος χάριν, έχει εκδοθεί ένας κανονισμός για τη διαβίβαση των πράξεων, και ένας κανονισμός για τη διεξαγωγή αποδείξεων, αποσκοπώντας στη διεύκολυνση των διασυνοριακών διαδικασιών. Επιπλέον, δημιουργείται ένα ευρωπαϊκό δικαστικό δίκτυο για αστικές και εμπορικέςποθέσεις(3), του οποίου στόχος είναι η ενίσχυση της συνεργασίας μεταξύ αρχών, καθώς και η βελτίωση της δυνατότητας του κοινού να έχει πρόσβαση στην πληροφόρηση.

Η οδηγία 96/96/ΕΚ της 20ης Δεκεμβρίου 1996 σχετικά με τον τεχνικό έλεγχο των μηχανοκίνητων οχημάτων(4), εναρμονίζει ορισμένους τεχνικούς όρους των περιοδικών δοκιμών, χωρίς όμως να προβλέπει αναγνώριση των πιστοποιητικών που εκδίδονται από τα κέντρα τεχνικού ελέγχου σε εθνικό επίπεδο.

Εντούτοις, προβλέπεται ότι η οδηγία αυτή θα αναθεωρηθεί προς την κατεύθυνση μεγαλύτερου βαθμού εναρμόνισης. Εν αναμονή των αποτελεσμάτων αυτών των εργασιών, οι ενδιαφερόμενοι πολίτες μπορούν, πάντως, να αναφέρονται στην ερμηνευτική ανακοίνωση της Επιτροπής με την οποία έχειπενθυμίσει, το 1996, τις γενικές αρχές του κοινοτικού δικαίου οι οποίες ήδη εφαρμόζονται για τις διαδικασίες έγκρισης και καταχώρησης οχημάτων που ήταν προηγουμένως καταχωρημένα σε ένα άλλο κράτος μέλος(5).

(1) Κανονισμός (ΕΚ) αριθ. 1347/2000 του Συμβουλίου της 29ης Μαΐου 2000 περί της διεθνούς δικαιοδοσίας, αναγνώρισης και εκτέλεσης αποφάσεων σε γαμικές διαφορές και διαφορές γονικής μέριμνας έναντι των κοινών τέκνων των συζύγων, (ΕΕ L 160 της 30.6.2000).

(2) COM(2001)505 τελικό.

(3) Απόφαση 2001/470/ΕΚ του Συμβουλίου της 28ης Μαΐου 2001 σχετικά με τη δημιουργία ενός Ευρωπαϊκού Δικαστικού Δικτύου για αστικές και εμπορικέςποθέσεις, (ΕΕ L 174 της 27.6.2001).

(4) ΕΕ L 49 της 25.2.1999.

(5) ΕΕ C 143 της 15.5.1996.